recursal/SuperWikiNEXT-32B huggingface dataset:
*Seppälä* veikals Helsinkos
***Seppälä Oy*** ir Somijas tirdzniecības uzņēmums, kuram pieder apģērbu veikalu ķēde Somijā un Igaunijā. Dibināts 1930. Galvenais birojs atrodas Vantā.

2017. gada septembrī uzņēmumam pieteikts bankrots.

Vēsture
-------

1930. gadā Edvards Sepele (*Edvard Seppälä*) ar savu brāli Kouvolā atvēra veikalu, kur pārdeva vīriešu apģērbus un tam laikam modernus aksesuārus. 1957. gadā atvērts apģērbu veikals sievietēm.

1969. gadā sāka paplašināties veikalu tīkls, atverot veikalu Lapēnrantā. 1970. gadā atvērts pirmais veikals Helsinku centrā.
1970 gados *Seppälä* pievērsās arī apģērbu dizaina izstrādei.
1974. gadā sākās preču iepirkšana Āzijā
1975. gadā galvenais birojs pārcelts no Kouvolas uz Helsinkiem. Sākta *Seppälä* veikalu atvēršana uz franšīzes pamata.

1984. gadā atvērti pirmie *Seppälä* veikali ārpus Somijas — Rietumvācijā.
1988. gadā uzņēmums pārdots *Stockmann*. Tajā laikā tam bija 54 veikali un 1200 darbinieki.

1990. gados slēgti veikali Rietumvācijā.
1996. gadā *Seppälä* atvēra pirmo veikalu Igaunijā, bet 2003. gadā — Latvijā. 2004. gadā *Seppälä* iegāja Krievijā, 2005. gadā — Lietuvā un Ukrainā.
2008 gadā Somijā tika ieviesta lojalitātes programma "*Seppälä* Klubs".

2014. gada 29. oktobrī paziņots, ka *Seppälä* sašaurinās veikalu tīklu Somijā un Igaunijā, kā arī slēgs visus ķēdes veikalus Latvijā, Lietuvā un Krievijā, tādējādi likvidējot 380 darbavietas. Tas saistīts ar to, ka klientiem pastiprinājusies tendence pāriet uz iepirkšanos tiešsaistē, bet vājāks Krievijas rublis un recesija Somijā problēmas vēl vairāk pastiprināja. Uz to laiku uzņēmumam bija 130 *Seppälä* veikali Somijā, 36 Baltijas valstīs un 16 Krievijā. Uzņēmuma vadītājs Hannu Penttila atkāpjas no amata un 10. novembrī zviedrs Pers Telins kļūs par jauno vadītāju.

2015. gada 2. februārī paziņots, ka *Stockmann* pārdos *Seppälä* tā vadībai (Evelīnai Melentjefai un Timo Melentjefam). Darījums pabeigts 31. martā. Uzņēmumam palika 82 veikali Somijā un 20 veikali Igaunijā, pārējie tika slēgti līdz gada beigām.

2017. gada pavasarī *Seppälä* veica restrukturizāciju, slēdzot nerentablos veikalus un samazinot izdevumus. Augustā uzņēmumam bija palikuši 56 veikali Somijā un 14 veikali Igaunijā. Lai arī izdevumi bija samazināti uz pusi, tika secināts, ka uzņēmumu vairs nav iespējams glābt. 2017. gada 15. septembrī *Seppälä* tiesā iesniedza bankrota pieteikumu.

Atsauces
--------

1. 1 2  Somijas apģērbu veikalu tīkls Seppälä iesniedzis bankrota pieteikumu Dienas Bizness, 2017. gada 18. septembris
2. 1 2  SEPPÄLÄ vēsture[novecojusi saite]
3. 1 2  Reuters: slēgs visus Seppala veikalus Latvijā Dienas Bizness, 2014. gada 29. oktobris
4. ↑  «Stockmann» slēgs veikalus «Seppala» Latvijā un Lietuvā BNS, 2014. gada 29. oktobrī
5. ↑  Stockmann pārdod apģērbu tirgotāju Seppala tā vadībai BNS , 2015. gada 2. februāris

Ārējās saites
-------------

* Oficiālā mājaslapa
**Klodzko** (poļu: *Kłodzko*), vēsturiski arī **Glāca** (vācu: *Glatz*) ir pilsēta Polijas dienvidrietumos, Lejassilēzijas vojevodistē uz dienvidiem no Vroclavas. Atrodas Klodzko ielejā (*Kotlina Kłodzka*) un ir tūrisma centrs. Atšķirībā no pārējās vojevodistes daļas vēsturiski un kulturāli atrodas Bohēmijā, nevis Silēzijā, kaut arī administratīvi kopš 1763. gada ir Silēzijas sastāvdaļa. Pilsētas centrā atrodas iespaidīga viduslaiku pils.

Vēsture
-------

Rakstos pilsēta pirmoreiz minēta 12. gadsimtā hronista Prāgas Kozmas rakstos kā *Cladzco*, kas 961. gadā esot piederējusi Sv. Adalberta tēvam Slavnīkam. Pilsēta vairākkārt nopostīta, jo bija strīdus objekts starp Bohēmiju un Poliju, bet vēlāk starp Austriju un Prūsiju. 1763. gadā tā iekļāvās Prūsijā, vēlāk Vācijā, kuras sastāvā palika līdz 1945. gadam, kad tā tika piešķirta Polijai, bet pilsētas vācu iedzīvotāji tika padzīti. 1945. gada maijā pilsētu centās anektēt Čehoslovākijas varas iestādes, tomēr PSRS rīkojumu dēļ tas neizdevās.

19. gadsimta beigās Glāca (Klodzko) kļuva par populāru tūrisma centru. 1907. - 1908. gadā Glācā apcietinājumā atradās vācu kreisais politiķis Kārlis Lībknehts (*Karl Liebknecht*, 1871 - 1919). Pilsētas arhitektūra maz cietusi 2. pasaules kara laikā, tāpēc arī mūsdienās ir populārs tūrisma centrs.

Fotogalerija
------------

* 1650. gads.1650. gads.
* 1750. gads.1750. gads.
* 1852. gads.1852. gads.
* 1920. gads.1920. gads.
* 1943. gads.1943. gads.
* 2014. gads.2014. gads.

Atsauces
--------

1. ↑  ; P2701: JSON; pārbaudes datums: 3 oktobris 2022.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Klodzko***.
* *Encyclopædia Britannica* raksts (angliski)
* Austrumeiropas enciklopēdijas raksts (vāciski)

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 124337639
* LCCN: n80139584
* GND: 4093577-2
* SUDOC: 177250089
* BNF: cb12268306v (data)
* NKC: ge387553

 |

 |
**KEDGE Biznesa skola** (angļu: *KEDGE Business School*) ir Eiropas biznesa augstskola ar vairākām universitātes pilsētiņām, kas atrodas Parīzē, Bordo, Marseļā, Tulonā, Dakarā, Sudžou un Šanhajā. *Kedge* dibināta 2013. gadā, apvienojot divas vecākas biznesa skolas.[1]

*The Financial Times* 2019. gadā skolu Eiropas biznesa skolu vidū ierindoja 31. vietā.[2]

Skolas programmas ir trīskārši akreditētas — atbilstoši starptautiskajiem AMBA, EQUIS un AACSB standartiem.[3] Skolas absolventu vidū ir tāda līmeņa uzņēmēji un politiķi kā bijušais *Danone* izpilddirektors Daniels Karaso.

Atsauces
--------

1. ↑  KEDGE History
2. ↑  Marseille : Kedge améliore encore son rang dans le classement du Financial Times 2019
3. ↑  (angliski)Triple accredited business schools (AACSB, AMBA, EQUIS)

Ārējās saites
-------------

* Oficiālā vietne

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 309576986
* BNF: cb16768338w (data)

 |

 |
**Gustavs Francis** (1864—?) bija latviešu strēlnieku virsnieks, 8. Valmieras latviešu strēlnieku bataljona, vēlāk 8. Valmieras latviešu strēlnieku pulka komandieris.

Dzīvesgājums
------------

Dzimis 1864. gada 18. jūnijā Rīgā. Beidzis Viļņas junkurskolu 1883. gadā podpraporščika pakāpē, dienēja Krievijas impērijas armijā. 1909. gadā paaugstināts kapteiņa pakāpē. Pirmā pasaules kara laikā 1916. gada 19. aprīlī viņu iecēla par 8. Valmieras latviešu strēlnieku bataljona komandieri, 1916. gada decembrī - 1917. gada janvārī apakšpulkvedis Francis vadīja 8. Valmieras LS pulku Ziemassvētku kaujās. 21. janvārī viņu paaugstināja pulkveža pakāpē.

Pēc Februāra revolūcijas par 8. Valmieras latviešu strēlnieku pulka komandieri iecēla apakšpulkvedi Pēteri Avenu.
No 1917. gada 1. marta līdz 1. jūnijam pulkvedis Francis (*Франц, Густав Фридрихович*) komandēja 104. kājnieku divīzijas 416. Augšdņepras kājnieku puku.

Līdz 1928. gadam dienēja Latvijas bruņotajos spēkos. Pēc Latvijas okupācijas 1941. gada februārī pārcēlies uz dzīvi Vācijā.

Atsauces
--------

1. ↑  «416-й пехотный Верхне-Днепровский полк». Arhivēts no oriģināla, laiks: 2020. gada 1. jūlijā. Skatīts: 2020. gada 1. jūlijā.
2. ↑  «Jānis Melderis. Latviešu virsnieku reģistrs (1915. – 1945. gadi)». Arhivēts no oriģināla, laiks: 2020. gada 2. jūlijā. Skatīts: 2020. gada 2. jūlijā.

Literatūra
----------

* Jēkabsons Ē un Ščerbinskis V. Latvijas Armijas augstākie virsnieki. LVVA biogrāfiska vārdnīca. Rīga: izdevniecība Nordik, 1998
* Gunārs Kramiņš. Latviešu karavīrs vēsturiskā skatījumā – Latvijas armijas virsnieki 1919. gada jūlijs – 1940. gada jūnijs. Latviešu virsnieku apvienība,. Izdevniecība «Aplis», 2013
* Latvijas Brīvības cīņas 1918-1920. Enciklopēdija. Rīga: Preses nams, 1999.
Matricu **Kronekera reizinājums** jeb **tenzorreizinājums** ir bināra operācija, kuru izmanto lineārajā algebrā un kvantu mehānikā. Ar tā palīdzību no divām mazākām matricām *A* un *B* iegūst lielu bloku matricu, kuru apzīmē ar *A* ⊗ *B*. Kronekera reizinājums ir nosaukts par godu vācu matemātiķim Leopoldam Kronekeram.

Definīcija
----------

Ja *A* ir *m* × *n* matrica un *B* ir *p* × *q* matrica, tad šo matricu Kronekera reizinājums *A* ⊗ *B* ir *mp* × *nq* bloku matrica, kuras katrs bloks ir proporcionāls matricai *B* ar proporcionalitātes koeficientu *a**ij*, kur (*i*,*j*) ir attiecīgā bloka koordinātas:

{\displaystyle A\otimes B={\begin{pmatrix}a\_{11}B&a\_{12}B&\cdots &a\_{1n}B\\a\_{21}B&a\_{22}B&\cdots &a\_{2n}B\\\vdots &\vdots &\ddots &\vdots \\a\_{m1}B&a\_{m2}B&\cdots &a\_{mn}B\end{pmatrix}}.}
### Piemērs

{\displaystyle {\begin{pmatrix}1&2\\3&4\end{pmatrix}}\otimes {\begin{pmatrix}5&6\\7&8\end{pmatrix}}={\begin{pmatrix}1\cdot {\begin{pmatrix}5&6\\7&8\end{pmatrix}}&2\cdot {\begin{pmatrix}5&6\\7&8\end{pmatrix}}\\[12pt]3\cdot {\begin{pmatrix}5&6\\7&8\end{pmatrix}}&4\cdot {\begin{pmatrix}5&6\\7&8\end{pmatrix}}\end{pmatrix}}={\begin{pmatrix}5&6&10&12\\7&8&14&16\\15&18&20&24\\21&24&28&32\end{pmatrix}}.}

Īpašības
--------

Pielietojums
------------

Skatīt arī
----------

* Tenzorreizinājums
* Adamāra reizinājums

Ārējās saites
-------------

* Eric W. Weisstein, Kronecker Product, MathWorld.
**Krones hidroakumulācijas elektrostacija** (lietuviešu: *Kruonio hidroakumuliacinė elektrinė*) ir uzņēmumam *Ignitis gamyba* piederoša hidroakumulācijas elektrostacija Lietuvā Kauņas apriņķa Krones seņūnijā. Vienīgā šāda veida elektrostacija Baltijas valstīs.

Uzcelta 1992. gadā. darbojas vienotā kompleksā ar Kauņas HES. Projektētā stacijas jauda ir 1600 MW, tomēr reāli darbojas četri 225 MW (kopā 900 MW) ģeneratori. Zema elektrības pieprasījuma apstākļos (parasti naktī) stacija darbojas sūknēšanas režīmā, nogādājot ūdeni no Kauņas ūdenskrātuves uz augšējo ūdenskrātuvi. Kad novērojama elektrības pieprasījuma palielināšanās, Krones stacija darbojas HES režīmā.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Krones hidroakumulācijas elektrostacija***.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 279804152
* LCCN: no2012134047

 |

 |
**Blošimena** (norvēģu: *﻿Blåskimen*) ir ledus pacēlums Princeses Martas krastā Antarktīdā. Izvietojusies starp Fimbulisenu austrumos un Dželbārta šelfa ledāju rietumos uz ziemeļiem no Novijas salas. Salas ziemeļu krastu apskalo Hokona VII jūra. Paceļas virs apkārtējā ledāja par ~300 m, platība ap 1180 km². Salu atklāja un noteica tās aprises norvēģu-britu-zviedru antarktiskā ekspedīcija 1951.-1952. gadā un Norvēģijas antarktiskā ekspedīcija 1958.-1959. gadā, kas nosauca to kopā ar uz dienvidiem esošo ledus pacēlumu par "Zili atmirdzošo" (*blå* – zils, *skim* – atmirdzums). 1961. gadā PSRS antarktiskā ekspedīcija atklāja, ka pastāv divi atsevišķi pacēlumi un nosauca dienviddaļu par Noviju, bet ziemeļdaļu — par Krugliju (*купол Круглый*).

Uz šelfa ledāja austrumos no salas atradās Norvēģijas polārstacija Norveja (1957-1960) un trīs secīgas Dienvidāfrikas stacijas SANAE (1962-1997). Pēc dienvidāfrikāņu stacijas pārnešanas iekšzemē SANAE stacijas vietā funkcionē vasaras loģistikas stacija Ībeisa.

Atsauces
--------

1. ↑  Den Norske Antarktisekspedisjon 1956-60. Norway Station / Fimbul. Av Hans-Martin Henriksen
2. ↑  «Numerical simulations of the ice flow dynamics of Fimbulisen». Arhivēts no oriģināla, laiks: 2012. gada 15. martā. Skatīts: 2010. gada 29. decembrī.
3. ↑  ASV Ģeoloģijas dienesta Ģeogrāfisko nosaukumu informācijas sistēma *(USGS GNIS)*: Blošimena
4. ↑  SCAR Composite Gazetteer of Antarctica
**Blusu grīslis** (latīņu: *Carex pulicaris*) ir grīšļu dzimtas suga. Savvaļā tā ir sastopama Centrāleiropā un Rietumeiropā. Latviju šķērso blusu grīšļa izplatības areāla austrumu robeža, tādēļ valsts rietumu, ziemeļu un vidusdaļā augs sastopams retumis, valsts austrumu rajonos ļoti reti, dažviet nav atrasts vispār.

Augs aug purvainās pļavās un zāļu purvos ar skraju veģetācijas segumu, nereti kaļķainās vietās.

Apraksts
--------

Blusu grīslis ir daudzgadīgs, 10—35 cm garš grīšļu dzimtas lakstaugs, kurš pieaug vienvārpas grīšļu grupai.

Augs ir vienmājnieks — tā vīrišķie un sievišķie ziedi atrodas uz viena auga, sievišķie vārpiņas apakšdaļā, un vīrišķie ir augšdaļā. Augs veido skraju ceru. Tā stublājs ir apaļš, lapas ir pavedienveidīgas un īsākas nekā stublājs. Vīrišķie ziedi vārpiņas galā ir šauri vālesveidīgajā daļā. Tūlīt zem tās ir slīpi lejupvērsti vai horizontāli atstāvoši 5—11 pūslīši, kas veido vārpiņas sievišķo daļu. Augļa pūslīši ir slaidi, iegareni, 0,4—0,6 cm gari, kuri kļūst spīdīgi un tumšbrūni, kad nogatavojas. Segplēksne ir ovāla, gaišbrūna, un mazliet īsāka nekā pūslītis. Zied maijā, jūnijā.

Atsauces
--------

1. 1 2  «blusu grīslis - Carex pulicaris L. - Augi - Latvijas daba». *www.latvijasdaba.lv*. Skatīts: 2022-05-03.
**Rakurss** («Ракурс») — Latvijas nedēļas laikraksts krievu valodā, draudzīgs PCTVL.

"Rakurss" tika izdots no 2003. g. maija līdz 2010. g. decembrim, tā bija viena no avīzēm, kas radās pēc dienas laikraksta «Панорама Латвии» bankrota 2003. g. februārī. Izdevējs — SIA "Averti-R".

Galvenais redaktors kopš dibināsanas brīža ir bijis Aleksandrs Šohats. Par viņa vietnieci vēlāk kļuva Ludmila Nukņeviča. Pazīstamākie laikraksta žurnālisti, kas agrāk strādāja avīzē «Панорама Латвии», ir Aleksandrs Gurins (2006. g. balva "Dzintara spalva") un Harijs Gailītis (*Гарри Гайлит*).

"Rakurss" nāca klajā sestdienās 24 lappušu apjomā (agrāk — 12, 20 lappuses), tai skaitā 8 atvēlētas televīzijas programmai. Metiens 2010. g. decembrī — 6950 eksemplāri. Vairākas reizes tika izdoti reģionālie izlaidumi Daugavpilī, Liepājā, Jelgavā un Krāslavā. Abonentu skaits 2010. g. sākumā — 1167.

Atsauces
--------

1. ↑  «Мы открыто и нелукаво поддерживали своими публикациями и вашими письмами „пчёл"» Sk. redakcijas sleju — «Ракурс» № 52 (398), 30.12.2010
2. ↑  Первый приз "Янтарное перо 2006" достался еженедельнику "Ракурс" (Латвия) - Новости России - ИА REGNUM
3. ↑  «Arhivēta kopija». Arhivēts no oriģināla, laiks: 2011. gada 17. jūlijā. Skatīts: 2010. gada 30. decembrī.

Saites
------

* Daļējs laikraksta arhīvs
**Kropotkina** (krievu: *Кропоткин*) ir pilsēta Krievijas dienvidos, Krasnodaras novadā. Pilsēta atrodas 145 km no Krasnodaras. Tajā atrodas dzelzceļa mezgls un stacija Kavkazskaja.

Vēsture
-------

Kropotkinas dibināšanas vēsture ir cieši saistīta ar Aleksandra Suvorova darbību Kubaņā. 1777. gada 14. novembrī ģenerālleitnants Aleksandrs Suvorovs tika iecelts par Kubaņas korpusa komandieri un sāka veidot kordona līniju.

1778. gadā sākās vietas apdzīvošana kā **Romanovskas postenis**, bet 1779. gadā tika izveidota Romanovskas sādža. 19. gadsimta otrajā pusē gar sādžu uzbūvēja dzelzceļu, kas deva grūdienu tās attīstībai par pilsētas tipa ciematu. Romanovskas sādža kļuva par nozīmīgu tirdzniecības un transporta centru.

1921. gada 4. februārī Romanovskas sādžai tika piešķirts pilsētas statuss, un to nosauca par Kropotkinu ģeogrāfa un revolucionārā anarhista Pjotra Kropotkina vārdā.

Otrā pasaules kara laikā 1942. gada 4. augustā pilsētu okupēja vācu karaspēks, tika atbrīvota no okupācijas 1943. gada 29. janvārī.

Sākot no 2008. gada augusta Kropotkina ir Kavkazskas rajona centrs.

Iedzīvotāji
-----------

Iedzīvotāju skaits turpina samazināties, 2021. gada sākumā pilsētā dzīvoja 75 858 cilvēku.

92,38 % no tiem bija krievi, 3,77 % armēņi, 1,01 % ukraiņi (2010).

Izglītība un sports
-------------------

Pilsētā atrodas kopumā 10 vispārizglītojošās vidusskolas, 5 koledžas un 16 pirmsskolas izglītības iestādes.

Stadions ''Lokomotiv''
Pilsētā ir 2 stadioni, 50 metru garšs peldbaseins, 2 sporta kompleksi un kartinga laukums.

Atsauces
--------

1. ↑  Святослав Касавченко. «Новости Краснодара и Краснодарского края». *Кубань 24* (krievu), 2019-11-22. Skatīts: 2023-01-19.
2. ↑  «Kropotkin | Russia | Britannica». *www.britannica.com* (angļu). Skatīts: 2023-01-19.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Kropotkina***.
* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)

|  |  |  |  |  |  |
| --- | --- | --- | --- | --- | --- |
| 

| * s
* d
* l
Krasnodaras novada  pilsētas |
| --- |
|  |
| Krasnodaras novada ģerbonis | 
Abinska
Anapa
Apšeronska
Armavira
Belorečenska
Gelendžika
Gorjačijkļuča
Guļkeviči
Hadiženska
Jeiska
Korenovska
**Krasnodara**
Krimska
Kropotkina
Kurgaņinska
Labinska
Novokubanska
Novorosijska
Primorskoahtarska
Slavjanska pie Kubaņas
Soči
Temrjuka
Tihorecka
Timašovska
Tuapse
Ustjlabinska
 | Krasnodaras novada karogs |

 |
**Rakstzīmju kodējums** jeb **rakstzīmju kopa** (angļu: *Character encoding* jeb *character set*) ir sistēma, kas paredzēta rakstzīmju kodēšanai noteiktā secībā. Rakstzīmes var būt alfabēta burti, cipari, dažādi simboli. Rakstzīmju kopas visplašāk izmanto datu elektroniskā apstrādē, uzglabāšanā un pārsūtīšanā. Piemēram, Morzes kods, kurā latīņu alfabēta burtus kodē ar gariem un īsiem telegrāfa signāliem, vai ASCII, kurā burtus, ciparus, un citus simbolus kodē ar 7 bitu skaitļiem.

Datoru ēras sākumā radās vajadzība standartizēt teksta rakstzīmju un citu simbolu izmantošanu elektroniskajās sistēmās; ASV izveidoja ASCII (1963.) un EBCDIC (1964.). Drīz vien šīs kopas izrādījās ierobežotas, un tika izgudrotas dažādas metodes, kā tās paplašināt. Daudzo rakstību, tai skaitā ķīniešu, korejiešu un japāņu, atbalstam ir izstrādātas īpašas sistēmas rakstzīmju kodēšanai.

Vienkāršās rakstzīmju kopas
---------------------------

Tradicionāli termini "rakstzīmju kopa" un "rakstzīmju kodējums" bija sinonīmi, tā kā viens standarts noteica gan to, kādas rakstzīmes ir pieejamas, gan to, kā tās kodējamas koda vienību plūsmā (parasti viens simbols vienai koda vienībai).

Modernie kodēšanas modeļi
-------------------------

Unikods un tā paralēlais standarts ISO/IEC 10646 (*Universal Character Set*) novirzījās no šīs idejas. Tie izvirzīja sekojošus jautājumus: kādas rakstzīmes ir pieejamas, to secības, kā šie secības numuri kodējami kā "koda vienības" un visbeidzot kā šīs vienības kodētas kā oktetu (baitu) plūsma. Šī sadalījuma pamatideja ir izveidot universālu rakstzīmju kopu, kuru varētu kodēt dažādos veidos.

Pazīstamākie rakstzīmju kodējumi
--------------------------------

* ISO 646
	+ ASCII
* EBCDIC
	+ CP930
* ISO 8859:
	+ ISO 8859-1, ISO 8859-2, ISO 8859-3, ISO 8859-4, ISO 8859-5, ISO 8859-6, ISO 8859-7, ISO 8859-8, ISO 8859-9, ISO 8859-10, ISO 8859-11, ISO 8859-13, ISO 8859-14, ISO 8859-15, ISO 8859-16
	+ CP437, CP737, CP850, CP852, CP855, CP857, CP858, CP860, CP861, CP863, CP865, CP866, CP869
* Microsoft Windows rakstzīmju kopas:
	+ Windows-1250 Centrāleiropas valodām, kuras lieto latīņu alfabētu
	+ Windows-1251 kirilicai
	+ Windows-1252 Rietumeiropas valodām
	+ Windows-1253 grieķu valodai
	+ Windows-1254 turku valodai
	+ Windows-1255 ivritam
	+ Windows-1256 arābu valodai
	+ Windows-1257 Baltijas valodām
	+ Windows-1258 vjetnamiesu valodai
* Mac OS Roman
* KOI8-R, KOI8-U, KOI7
* MIK
* Korkas kodējums
* ISCII
* VISCII
* Big5 (pazīstamākais variants ir Microsoft Code page 950)
	+ HKSCS
* Guobiao
	+ GB2312
	+ GBK (Microsoft Code page 936)
	+ GB18030
* Shift JIS japāņu valodai (Microsoft Code page 932)
* EUC-KR korejiešu valodai (Microsoft Code page 949)
* ISO-2022 un EUC Austrumāzijas rakstzīmju kopām
* Unikods (un tā apakškopas). Skatīt UTF-8
* ANSEL vai ISO/IEC 6937
**Okeānijas Futbola Konfederācija** (*Oceania Football Confederation*, saīsināti **OFC**) ir viena no sešām kontinentālajām futbola federācijām. Tā organizē un uzrauga futbola sacensības Okeānijā un piedāvā šī reģiona valstīm iespēju cīnīties par iekļūšanu Pasaules kausa finālturnīrā.

Organizācija tika izveidota 1966. gadā, piedaloties Austrālijas, Jaunzēlandes un Fidži futbola federācijām. 2004. gada 12. maijā Jaunkaledonija kļuva par divpadsmito OFC locekli.

OFC par pilntiesīgu kontinentālo federāciju kļuva 1996. gadā, un tai 1998. gada Pasaules kausa finālturnīrā tika piešķirta "pusvieta" (labākā reģiona izlase aizvadīja divas spēles ar piektās vietas ieguvēju CONMEBOL kvalifikācijas grupā, un finālturnīrā iekļuva divu spēļu summā labākā komanda). OFC dalībvalstis piedalās arī Okeānijas Nāciju kausā, kas tiek rīkots reizi divos gados.

2005. gada sākumā Austrālijas Futbola Federācija uzsāka sarunas ar Āzijas Futbola Konfederāciju, kuru mērķis būtu panākt Austrālijas uzņemšanu šajā organizācijā. Šāds lēmums dotu Austrālijas izlasei iespēju cīnīties par garantētu vietu (bez pārspēles) Pasaules Kausa finālturnīrā. 23. martā AFC vienbalsīgi pieņēma šo piedāvājumu. Pēc tam Austrālija iesniedza oficiālu lūgumu izstāties no OFC, kas tika pieņemts 17. aprīlī. Kopš 2006. gada Austrālija ir AFC locekle.

OFC izlases Pasaules kausā
--------------------------

* 1930—1970 — *nav*
* 1974 — Austrālija (šobrīd AFC)
* 1978 — *nav*
* 1982 — Jaunzēlande
* 1986—2002 — *nav*
* 2006 — Austrālija (šobrīd AFC)
* 2010 — Jaunzēlande
* 2014 — *nav*
* 2018 — *nav*
* 2022 — *nav*

Ārējās saites
-------------

* Oficiālā OFC mājaslapa

|  |  |  |  |  |  |
| --- | --- | --- | --- | --- | --- |
| 

| * s
* d
* l
Okeānijas nacionālās futbola izlases (OFC) |
| --- |
|  |
| 
* ASV Samoa
* Fidži
* Jaunkaledonija
* Jaunzēlande
* Kuka Salas
* Papua-Jaungvineja
* Samoa
* Taiti
* Tonga
* Vanuatu
* Zālamana salas

---

* Kiribati
* Tuvalu

 |
|  |
| 
* *Austrālija izstājās no **OFC** 2006. gada 1. janvārī, kad iestājās AFC.*

 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Pasaules futbols |
| --- |
|  |
| 
* FIFA
* Pasaules kauss
* Konfederāciju kauss
* Olimpiskajās spēlēs
* Pasaules rangs
	+ sievietēm
* Izlases

 |
|  |
| Āfrika | CAF – Āfrikas Nāciju kauss |  |
|  |
| Ziemeļamerika | CONCACAF – Zelta kauss |
|  |
| Dienvidamerika | CONMEBOL – Copa América |
|  |
| Āzija | AFC – Āzijas Kauss |
|  |
| Eiropa | UEFA – Eiropas čempionāts |
|  |
| Okeānija | OFC – Okeānijas Nāciju kauss |

 |
**Oklendas salas** (angļu: *Auckland Islands*) vai **Motumaha** (maoru: *Motu Maha*) ir Jaunzēlandei piederošs neapdzīvotu vulkānisku salu arhipelāgs Klusā okeāna dienvidos Subantarktikā, administratīvi daļa no Jaunzēlandes Ārējām salām. Izvietojies ap 460 km uz dienvidiem no Jaunzēlandes Dienvidsalas. Arhipelāgu veido divas galvenās salas — Oklenda sala un Edamsa sala, kā arī vairākas sīkas saliņas un klintis. Kopš 1998. gada kopā ar pārējām Jaunzēlandes Subantarktikas salām pasludinātas par UNESCO Pasaules mantojuma vietu.

Salās ar atrastas agrākas maoru apdzīvotības liecības, bet kad 1806. gada 18. augustā britu kapteinis Abrahams Bristovs salas atklāja, tās bija neapdzīvotas. Arhipelāgs tika nosaukts par godu Bristova tēva draugam Viljamam Īdenam, 1. baronam Oklendam *(William Eden, 1st Baron Auckland)*.

Pēc salu atklāšanas līdz 1812. gadam tur notika intensīvas roņu medības. 1840. gadā salas apmeklēja francūža Žila Dimona d'Irvila un brita Džeimsa Rosa ekspedīcijas. 1841. gadā salā apmetās vairākas maoru ģimenes ar morioru vergiem. 1849. gadā salās tika nodibināta lauksaimnieku un vaļu mednieku kolonija Hārdvika *(Hardwicke)*, bet nelabvēlīgo klimatisko apstākļu dēļ kolonizācijas mēģinājums bija neveiksmīgs un pēc 2 gadiem un 9 mēnešiem salas tika pamestas.

Jaunzēlande 2014. gadā plāno salās izbūvēt jaunu Bleikas pētniecības staciju, kas varēs uzņemt līdz 14 līdzstrādnieku un kuras galvenās pētniecības jomas būs klimata izmaiņas un Dienvidu okeāna faunas izpēte.

Atsauces
--------

1. ↑  «Department of Conservation. Offshore islands and conservation, Auckland Islands». Arhivēts no oriģināla, laiks: 2013. gada 4. decembrī. Skatīts: 2014. gada 4. februārī.
2. ↑  New Zealand Sub-Antarctic Islands
3. ↑  Auckland Island research base proposed[novecojusi saite]

Ārējās saites
-------------

* Journey to the Auckland Islands: The lost Islands
**Evolucionārā skaitļošana** (angļu: *evolutionary computation*) ir datorzinātnes apakšnozare, kas pēta skaitļošanas metodes, kuru pamatā ir no dabiskās evolūcijas aizgūtas idejas: populācijas indivīdu izlase, mainība, cīņa par izdzīvošanu. Tā pieder pie mākslīgā intelekta novirziena, ko sauc par skaitļoto intelektu (angļu: *computational intelligence*).

Evolucionārā skaitļošana visbiežāk tiek izmantota tādu optimizācijas uzdevumu risināšanā, kuriem neeksistē efektīvi algoritmi, piemēram, NP sarežģītos uzdevumos.

No evolūcijas aizgūto ideju pielietojums evolucionārajā skaitļošanā nav pilnībā atbilstošs dabiskajai evolūcijai, par kuru pašu daudz kas nav skaidrs.

Evolucionārās skaitļošanas metodes ir ģenētiskie algoritmi, evolucionārās stratēģijas, evolucionārā programmēšana, ģenētiskā programmēšana, mācošās klasifikatoru sistēmas (angļu: *learning classifier systems*) u.c. Evolucionārās skaitļošanas metodes, kas nodarbojas ar meklēšanu, pieņemts saukt par evolucionārajiem algoritmiem. Piemēram, gan ģenētiskais algoritms, gan evolucionārā stratēģija ir evolucionārais algoritms. Vairums šo metožu vēsturiski attīstījušās dažādās skolās un tikai pēdējo trīsdesmit gadu laikā apvienojušās zem evolucionārās skaitļošanas nosaukuma.

Nozīmīgākie zinātniskie žurnāli šajā nozarē ir Masačūsetsas Tehnoloģiju institūta izdotais *Evolutionary Computation* un IEEE izdotais *IEEE Transactions on Evolutionary Computation*.

Atsauces
--------

1. ↑  Reeves, Colin R.; Rowe, Jonathan E. (2003), Genetic Algorithms - Principles and Perspectives, Kluwer Academic Publishers

Literatūra
----------

* Eiben, A. E. Smith, J. E. *Introduction to Evolutionary Computing*. Springer, 2003.
Laosas karogs
**Laosas Tautas Demokrātiskās Republikas karogs** tika pieņemts 1975. gada 2. decembrī.
Karogs sastāv no trim horizontālām joslām. Vidējā — zilā josla ir divreiz platāka nekā katra no ārējām sarkanajām joslām. Karoga vidū ir balts disks, kura diametrs ir 80% no zilās joslas augstuma. Karoga attiecība ir 2:3.

Sarkanā krāsa karogā simbolizē asinis, kas izlietas cīņā par neatkarību, bet zilā — valsts pārticību. Baltais disks simbolizē mēnesi pār Mekongas upi, kā arī valsts vienotību zem komunistu valdības.

No 1952. gada līdz karaliskās valdības krišanai 1975. gadā valstij bija sarkans karogs ar baltu trijgalvainu ziloni (dievu Eravanu) vidū. Uz ziloņa atrodas lietussargs, savukārt pats zilonis stāv uz pjedestāla ar pieciem līmeņiem. Baltais zilonis ir bieži sastopams karalisks simbols Dienvidaustrumāzijā, un tā trīs galvas simbolizē trīs bijušās karalistes, no kurām veidojās valsts, — Vjentjanu, Luangprabangu un Kšenkungu. Arī lietussargs ir karaļa simbols budistu kosmoloģijā. Pjedestāls simbolizēja likumus, uz kuriem balstījās valsts.

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Āzijas valstu karogi |
| --- |
|  |
| 
* Afganistāna
* Apvienotie Arābu Emirāti
* Armēnija
* Austrumtimora4
* Azerbaidžāna1
* Bahreina
* Bangladeša
* Butāna
* Bruneja
* Ēģipte3
* Filipīnas
* Gruzija1
* Indija
* Indonēzija4
* Irāna
* Irāka
* Izraēla
* Japāna
* Jemena3
* Jordānija
* Kambodža
* Katara
* Kazahstāna1
* Kipra
* Kirgizstāna
* Korejas TDR
* Korejas Republika
* Krievija1
* Kuveita
* Ķīna
* Laosa
* Libāna
* Malaizija
* Maldīvija
* Mjanma
* Mongolija
* Nepāla
* Omāna
* Pakistāna
* Saūda Arābija
* Singapūra
* Sīrija
* Šrilanka
* Tadžikistāna
* Taivāna2
* Taizeme
* Turcija1
* Turkmenistāna
* Uzbekistāna
* Vjetnama

 |
|  |
| Pašpasludinātās valstis | 
* Abhāzija1
* Dienvidosetija1
* Kalnu Karabaha1
* Ziemeļkipra1

 |
|  |
| Atkarīgās teritorijas | 
* Indijas Okeāna Britu Teritorija3
* Kokosu (Kīlinga) Salas4
* Ziemsvētku Sala4

 |
|  |
| 
* 1 daļēji Eiropā vai tai tiek pieskaitīta
* 2Ķīnas Republika (Taivāna) ir ANO oficiāli neatzīta valsts
* 3 daļēji Āfrikā vai tiek tai pieskaitīta
* 4 daļēji vai pilnīgi Austrālijā un Okeānijā

 |

 |
**Juris Būmeisters** (dzimis 1918. gada 7. jūnijā, miris 2000. gada 17. martā) bija latviešu disidents un nacionālās pretošanās kustības dalībnieks.

Dzīvesgājums
------------

Dzimis 1918. gada 7. jūnijā Jekaterinburgas apgabalā Krievijā sociāldemokrātu Kārļa un Agneses Būmeisteru ģimenē. Bez Jura ģimenē auga arī brālis Valentīns un jaunākā māsa Rute. Iedvesmojoties no sava tēva, kas bija aktīvs sociāldemokrāts un pirmo Latvijas Republikas Saeimas sasaukumu deputāts, Juris Būmeisters jau agrā jaunībā iesaistījās sociāldemokrātiskajā kustībā. Ieguva inženiera izglītību.

Padomju okupācijas laikā Juris Būmeisters strādāja Baltijas Zivsaimniecības zinātniskās pētniecības institūtā un pētīja elektrisko zveju. Viņš sazinājās ar trimdā esošajiem LSDSP pārstāvjiem un publicēja informāciju dažādos Rietumeiropas sociāldemokrātu izdevumos. 
1980. gada jūlijā Juris Būmeisters uzrakstīja "Latvijas pamatiedzīvotāju memorandu", kurā bija lūgta starptautiskā palīdzība tautas nobalsošanas rīkošanai par Latvijas izstāšanos no PSRS. Memorandu bija plānots nolasīt Eiropas Drošības un sadarbības organizācijas konferences laikā Madridē, to parakstīja 36 cilvēki.

Memoranda melnrakstu VDK atrada kratīšanas laikā J. Būmeistera dzīvesvietā, 1980. gada 18. novembrī PSRS Valsts drošības komiteja (Čeka) apcietināja Juri Būmeisteru un Daini Lismani, apsūdzot viņus spiegošanā (viņi it kā bija nodevuši ārzemniekiem jūras šelfa kartes), dzimtenes nodevībā un par aizliegtām operācijām ar valūtu. Latvijas PSR Augstākā tiesa 1981. gada jūnijā J. Būmeisteram piesprieda 15 gadu cietumsodu un ieslodzīja Permas apgabala Kučinas Gulagā Perma-36. Pēc astoņiem apcietinājumā pavadītiem gadiem 1988. gadā, pateicoties Eiropas Parlamenta un Rietumeiropas sociāldemokrātisko partiju protestiem viņu atbrīvoja. 1993. gadā Latvijas Augstākās tiesas prezidijs visas inkriminētās apsūdzības atzina par nepamatotām. 
Miris 2000. gada 17. martā, apglabāts 1. Meža kapos Rīgā.

VDK kartotēka
-------------

Jura Būmeistera kartīte ar segvārdu Nikolajs atrasta publiskotajā VDK savervēto aģentu kartotēkas daļā, savervēšanas gads nav norādīts. Ieraksts liecina, ka kartīte rakstīta laikā, kad viņš izcieta sodu Permas lēģerī.

Publikācijas
------------

* Стернин В. Г. Никоноров И. В. Бумейстер Ю. К. Электролов рыбы. Москва: Пищ. промышленность, 1972. — 360 с. (krieviski)

Dzejas grāmata
--------------

Kārļa Būmeistera izdotā Jura Būmeistera dzejas grāmata
2018. gadā, pieminot Jura Būmeistera simtgadi, viņa mazdēls Kārlis Būmeisters izdeva vectēva dzejas grāmatu, to atklājot simboliskajā Raiņa un Aspazijas vasarnīcā 2018. gada 25. augustā.

Atsauces
--------

1. ↑  СУД В РИГЕ (1981, 10-1) ВЕСТИ ИЗ СССР. НАРУШЕНИЕ ПРАВ ЧЕЛОВЕКА В СОВЕТСКОМ СОЮЗЕ
2. 1 2  Gāju kā traktors uz priekšu ir.lv 2019. gada 29. novembrī
3. ↑  Joanne Landy, Ludmilla Alexeyeva, Gert Bastian, Gail Daneker, and Polly Duncan, et al. 1988 Release Juris Bumeisters. The New York Review of Books
Kapeles kapi, 1930. gadi
**Kapeles kapi** ir viena no Jēkabpils vecākām kapsētām. Līdz Krustpils pilsētas apvienošanai ar Jēkabpili tā saucās Krustpils kapsēta. Tā ir daļēji slēgta kapsēta, kas atrodas pilsētas labās puses Krustpils ziemeļu daļas nomalē aiz Krustpils dzelzceļa stacijas pie Zvaigžņu ielas.

Kā kapu kalniņš jau bija izveidojies pirms 1787. gada, kad toreizējais Krustpils pils īpašnieks Korfs šeit uzcēla savas dzimtas aizgājušajiem tuviniekiem kapliču ar barokālu jumtu, kuru vainagoja metāla stienis ar lodi un krustu virs tās. Aptuveni pēc simts gadiem šajā kapsētā tika uzcelta otra kapliča kungiem, to veica Krustpils muižas pārvaldnieks Ļūļāks, jo pirmā kapliča bija pārpildīta ar Korfu dzimtas sarkofāgiem. Šajās kapličās augstdzimušo balzamētajām mūmijām nebija lemts miers, jo Pirmā pasaules kara un nākamajos juku gados kapličas tika izdemolētas un aplaupītas. Otrreiz senākā no Korfu dzimtas kapličām tika uzlauzta pēc Otrā pasaules kara un pa vaļējo logu varēja redzēt kaudzē samestās mūmijas. Tagad tās ir apbedītas, bet kapličas ir iekļautas vietējas nozīmes arhitektūras pieminekļos. Vairāki kapsētā redzami krusti, kas saglabājušies no 19. gadsimta, ir iekļauti mākslas pieminekļu sarakstā, taču daudzi no tiem tika nolaupīti 2010. gadā.

Ievērojamu cilvēku kapi
-----------------------

Mūsdienās par Krustpils pils dzimtkungu atdusas vietu liecina Nikolaja Korfa sievas baroneses Adelheides fon Korfas (\*1800-†1837) kaps ar masīvu akmens krustu un kaltu metāla sētiņu, jo viņas mirstīgās atliekas tika uzreiz pēc nāves apbedītas parastā kapā.
Kapsētā dus gleznotāja Emma Baltmane ar savu vīru, kas bijis Krustpils pilsētas galva, kā arī mācītājs Alberts Tīlings (\*1802-†1877), kurš 50 gadus kalpojis Krustpils luterāņu baznīcā un viņa dzīvesbiedre Šarlote Tīlinga, dzimusi Amenda (\*1809- †1873), viņu abu kapi tika nopostīti 2010. gadā. 1919. gada augustā šajā kapsētā apbedīti kaujās pret lieliniekiem kritušie 4.Valmieras kājnieku pulka karavīri. Kapsētā atdusas arī Latgales artilērijas pulka pulkvedis leitnants Voldemārs Pincers (\*1894- †1941), kuru Litenes nometnē noslepkavoja boļševiki.

Brāļu kapi
----------

Kapsētā un tai blakus atrodas divi Brāļu kapi.
Kapsētas ziemeļu pusē aiz žoga atrodas Otrajā pasaules karā kritušo vācu karavīru Brāļu kapi. Tajos atrodas arī triju aviācijas katastrofā bojā gājušo Padomju armijas lidotāju virsnieku kapi ar pieminekļiem.

Kapsētas teritorijā atrodas Pirmā pasaules kara 4.Valmieras kājinieku pulka kritušo karavīru Brāļu kapi.
1938. gadā Kapeles kapos tiek atklāts granīta piemineklis 4.Valmieras kājinieku pulka kritušajiem brīvības cīņās, pieminekļa autors- V.Vitlands.

Atsauces
--------

1. 1 2 3 4  Gailīte, S. Jēkabpils. Rīga:Gandrs, 2002. 103. lpp.
2. ↑  Gailīte, S. Jēkabpils. Rīga:Gandrs, 2002. 104. lpp
3. ↑  Latvijas ziņas / Jaunākajā numurā / Latvijas avīze[novecojusi saite]
4. ↑  Izpostīti Krustpils ilggadējākā mācītāja Tilinga ģimenes kapi « Krustpils draudze

Ārējās saites
-------------

* Aplaupīti Kapeles kapi[novecojusi saite]
* Izpostīti Tīlinga ģimenes kapi
Pulēts jašmas olis, ap 2,5 cm garš.
**Jašma** (no persiešu *jašp* - plankumainais akmens - vārdam var būt senāka izcelsme) ir necaurspīdīga kvarca kriptokristāliska varietāte, kuru dažādi piejaukumi (līdz 20% no satura) iekrāso dažādās krāsās. Visbiežāk sastopama koši sarkana, dzeltena vai brūna jašma, taču tā var būt arī zaļa, melna. Akmens lūzums - līdzens, gluds, tas labi pakļaujas pulēšanai.

Jašma ir tuvu radniecīga citam kvarca paveidam - halcedonam, taču atšķirībā no tā nav šķiedraina.

Jašmas krāsojums nav vienmērīgs - tā var būt smalki slāņota, tai cauri var vīties dendrīti. Pēc veidošanās jašma var plaisāt un pārbīdīties un tad atkal sacementēties, radot efektīgu rakstu. Jašmu iekrāso dažādi metālu oksīdi un hidroksīdi - krāsu zemes, dzelzs, mangāna oksīdi.

No jašmas izgatavo vāzes, zīmogus, tabakdozes, rotaslietas. Lielākais pasaules dārgakmens ir jašmas gabals no Botsvānas, kurš sākotnēji svēra 800 kg. Tagad no tā ir izgatavota 224 kg smaga lode ar diametru - 54 cm, kura atrodas Vācijā, dārgakmeņu muzejā Idārā - Oberšteinā.

Atradnes
--------

Jašma ir izplatīts akmens, taču dažas skaistākas varietātes atrod šādās valstīs:

* Austrija - Tirole, joslains
* Ēģipte - Nīlā, jo sevišķi tuvāk Kairai. Brūni dzeltena līdz ķieģeļsarkana, bieži smalki slāņota.
* Francija - Korsika, joslains
* Indija - "zebras jašma" - tumši brūna ar gaišbrūnām joslām, satur pārakmeņojumus;
* Itālija - Sicīlija, joslains
* Krievija - Altajs, Urāli, Sibīrija, joslains, ar pelēkām, zaļām, dzeltenām, sarkanām, brūnām joslām.
* Vācija - Idāra - Oberšteina, sarkana.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* GND: 4350004-3

 |

 |
**Jūlija Rižanova** (krievu: *Юлия Рыжанова*, angļu: *Julia Ryjanova*; dzimusi 1974. gada 15. maijā Orenburgā, arī **Jūlija Galiaņina** (angļu: *Julia Galianina*) un **Jūlija Galiaņina-Rižanova** (angļu: *Julia Galianina-Ryjanova*)) ir Krievijas starptautiskā lielmeistare šahā (2000), kas kopš 2017. gada pārstāv Austrāliju.

Biogrāfija
----------

2000. gadā Elistā izcīnījusi bronzas medaļu Krievijas sieviešu šaha čempionātā. Piedalījusies 2001. gada Pasaules šaha čempionātā sievietēm pēc izslēgšanas sistēmas Maskavā, kurā 1. kārtā zaudējusi Tatjanai Grabuzovai.
2003. gadā pārtraukusi aktīvās šahistes gaitas un strādājusi kā šaha trenere Katarā, kur kopš 2008. gada bijusi Kataras sieviešu šaha izlases kapteine.

2015. gadā atgriezusies šaha turnīros un dalījusi ceturto vietu Austrālijas atklātajā šaha čempionātā, kā arī uzvarējusi Austrālijas sieviešu meistaru turnīrā.

Par panākumiem turnīros FIDE 2000. gadā viņai piešķīrusi starptautiskās lielmeistares (WGM) nosaukumu. 2016. gadā kļuvusi par FIDE treneri (FT).

Atsauces
--------

1. ↑  Player transfers in 2017
2. ↑  «The Week in Chess 291». *theweekinchess.com*. Skatīts: 2017-09-25.
3. ↑  2001-02 FIDE Knockout Matches
4. ↑  38th Chess Olympiad Dresden 2008 Women
5. ↑  39th Chess Olympiad Khanty Mansiysk 2010 Women
6. ↑  40th Chess Olympiad Istanbul 2012 Women
7. ↑  41st Olympiad Tromso 2014 Women
8. ↑  Unstoppable Ni Hua crushes the Australian Open
9. ↑  2015 Asian Chess Federation Women's Masters. Tournament report

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)
**Vidmants Mališausks** (lietuviešu: *Vidmantas Mališauskas*; dzimis 1963. gada 4. augustā) ir lietuviešu šahists, lielmeistars.

Šaha karjera
------------

1989. gadā Mališausks kļuva par starptautisko meistaru, kopš 1993. gada viņš ir šaha lielmeistars. 1987. 1989. 1990. 1998. 2003. 2006 un 2010. gadā viņš bija Lietuvas čempions, bet 1994. 2002. un 2007. gadā vicečempions. Viņš pārstāvējis Lietuvu astoņās (1992. 1994. 1996. 1998. 2002. 2006. 2010. un 2012. gadā) šaha olimpiādēs, kopumā nospēlējot 78 partijas un izcīnot 28 uzvaras, 31 reizi spēlējot neizšķirti un zaudējot 19 reizes. Viņš spēlēja Lietuvas komandā arī 1992. 2007. un 2009. gada Eiropas komandu čempionātos.

2014. gadā viņš Lietuvas komandas sastāvā kļuva par pasaules čempionu senioriem (virs 50 gadiem).

Komandas *AZS Politechnika Wrocław* sastāvā Mališausks divas sezonas spēlējis Polijas šaha komandu čempionātos, 1989. gada sezonā 1. līgā pie pirmā galdiņa un 1990. gada sezonā augstākā līgā pie otrā galdiņa. Eiropas klubu komandu kausa izcīņā piedalījies septiņas reizes, 1994. 1995. un 1996. gadā kluba *Kaisé Vilnius*, 1999. 2009. un 2010. gadā Kauņas šaha kluba *Margiris*, kā arī 2008. gadā Viļņas kluba *VŠŠSM* sastāvā.

Atsauces
--------

1. ↑  Vidmanta Mališauska rezultāti šaha olimpiādēs vietnē *olimpbase.org* (angliski)
2. ↑  Vidmanta Mališauska rezultāti Eiropas komandu čempionātos vietnē *olimpbase.org* (angliski)
3. ↑  2014. gada pasaules senioru čempionāta rezultāti vietnē *chess-results.com*
4. ↑  Vidmanta Mališauska rezultāti Eiropas klubu kausa izcīņā vietnē *olimpbase.org* (angliski)

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Vidmants Maļišausks*** |

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)
* Korespondecšahista profils ICCF mājaslapā (angliski)
* Šahista profils olimpbase.org mājaslapā (Pasaules šaha olimpiāde) (angliski)
* Šahista profils olimpbase.org mājaslapā (Eiropas komandu šaha čempionāts) (angliski)
Negofrēts RJ-45 savienotājs
**RJ45** *(RJ - reģistrēts kontakts, 45 - numurs, kas piešķirts saskarnes standartam)* ir savienotājs, ko parasti izmanto Ethernet tīklošanai. RJ45 savienotājam ir astoņas tapu pozīcijas, kas atrodas 1mm attālumā viena no otras, šajās pozīcijās tiek ievietoti vadi. Tā kā Ethernet kabeļiem katrā galā ir RJ45 savienotājs, Ethernet kabeļus dažkārt sauc arī par RJ45 kabeļiem. RJ45 kabelis satur astoņus atsevišķus vadus. Četri no tiem ir tīrās krāsās, bet pārējie četri ir svītroti. RJ45 kabeļus var savienot divos dažādos veidos. Vienu versiju sauc T-568A, bet otru - T-568B.


RJ45 savienojumu veidi| Tapa | T568A RJ-45 T-568A | T568B RJ-45 T-568B |
| --- | --- | --- |
| 1 | Balts un zaļš | Balts un oranžs |
| 2 | Zaļš | Oranžs |
| 3 | Balts un oranžs | Balts un zaļš |
| 4 | Zils | Zils |
| 5 | Balts un zils | Balts un zils |
| 6 | Oranžs | Zaļš |
| 7 | Balts un brūns | Balts un brūns |
| 8 | Brūns | Brūns |

Gofrēšanas rīks
RJ45 savietotāja gofrēšanai ar ethernet vadu ir nepieciešams speciāls gofrēšanas rīks.

Vēsture
-------

Patiesais RJ45 savienotāja nosaukums ir 8P8C. Šie savienotāji ļoti atgādina viens otru, tāpēc cilvēki, kas pārgāja no telefonu tīklošanas uz datoru tīklošanu, sāka kļūdaini saukt 8P8C savienotājus par RJ45 un tas ātri iegājās terminoloģijā. 8P8C un RJ45 savienotāji nav pilnībā savienojami viens ar otru, jo RJ45 savienotājam ir izvirzījums, bet 8P8C ne, tādēļ 8P8C savienotājs ir savietojams ar RJ45, bet ne otrādi. 

8P8C un RJ45 savienotāji

Problēmas
---------

RJ45 savienotāju galvenā problēma ir plastmasas cilne. Lai izveidotu ciešu savienojumu starp kontaktelementu un tīkla portu, RJ45 spraudņi izmanto mazu, lokāmu plastmasas gabalu, ko sauc par cilni. Cilne izveido stingrāku izolāciju starp kabeli un ievietošanas portu, tā novērš nejaušu kabeļa atvienošanos. Šī cilne viegli saplīst, kad tā tiek atliekta.
**Septiņstūris** - daudzstūris ar septiņām malām. Septiņstūra leņķu summa ir 900°. Tam ir 14 diagonāles. Katrs regulāra septiņstūra leņķis ir aptuveni 128,57° liels.

Īpašības
--------

* Laukums {\displaystyle S={\frac {7}{4}}\cdot a^{2}\cdot \tan {\frac {450^{\circ }}{7}}\approx 3{,}63391\cdot a^{2}}, kur a - regulāra septiņstūra malas garums

  

{\displaystyle S={\frac {7}{2}}\cdot R^{2}\cdot \sin {\frac {360^{\circ }}{7}}\approx 2{,}73641\cdot R^{2}}, kur R - ap septiņstūri apvilktās riņķa līnijas rādiuss

  

{\displaystyle S={\frac {7}{4}}a^{2}\operatorname {ctg} {\frac {\pi }{7}}},

  

{\displaystyle S={\frac {7}{2}}R^{2}\sin {\frac {2\pi }{7}}},

  

{\displaystyle S=7r^{2}\operatorname {tg} {\frac {\pi }{7}}}.

  

* Perimetrs {\displaystyle P=7a=14R\sin {\frac {\pi }{7}}=14r\operatorname {tg} {\frac {\pi }{7}}}.

  

* {\displaystyle a=2R\sin {\frac {\pi }{7}}=2r\operatorname {tg} {\frac {\pi }{7}}~;~r=R\cos {\frac {\pi }{7}}},

  

{\displaystyle a=2\cdot R\cdot \sin {\frac {180^{\circ }}{7}}\approx R\cdot 0{,}867767478235}
Straikbola spēlētāji Latvijā, Mazsalacā
**Straikbols** (angļu: *strikeball*), saukts arī par **airsoftu** (*airsoft*), ir peintbolam līdzīgs komandu sporta veids jeb militārās simulācijas sports, kurā lieto ar elektrodzinēja, atsperes vai gāzes spiediena spēku darbināmus priekšmetus, kas izskatās kā šaujamieroči un paredzēti šaušanai ar plastmasas bumbiņām, kuru sākumenerģija nepārsniedz četrus džoulus, kas tiek pildīti ar baltām, cietām, plastmasas bumbiņām, kuru diametrs ir 6—8 mm. No straikbola šauteņu lodītēm neizdalās nekāda krāsa, tādēļ airsofts ir spēle uz godīgumu un katram tās dalībniekam ir pašam jākonstatē trāpījums. Straikbola ieroču lodīšu masa var būt 0,20 grami, vājākiem ieročiem 0,23 grami, vidēja stipruma ieročiem 0,25 grami, šautenēm 0,28 grami, spēcīgām bises un snaiperu šautenēm 0,30 grami un snaiperu šautenēm 0,43 grami, kas ir vissmagākās.

Attīstība
---------

Straikbols radās 20. gadsimta 70. gados, kad interesentiem, kuriem bija liegta pieeja īstiem kaujas ieročiem, radās ideja izveidot ieroču replikas jeb kopijas. Šobrīd lielākie straikbola ieroču ražotāji ir Japāna, Ķīna, Taivāna un ASV.

Peintbola un straikbola būtiskākās atšķirības
---------------------------------------------

* Straikbola pistoles ir smagākas,
* Munīcija atrodas tvertnē un nav ārējo gāzes balonu,
* Straikbola šautenes lodes lidojuma attālums ir lielāks nekā peintbola šautenei, aptuveni 50 metri,
* Straikbola šautenes ir precīzākas,
* Papildu gāzi straikbola šautene iegūst no elektriskajām baterijām,
* Straikbola ieroči ir lētāki par peintbola ieročiem,
* Straikbola spēlētājiem nepieciešamas tikai aizsargbrilles.

Ieroču replikas
---------------

Oriģinālo ieroču atdarinājumi parasti tiek sadalīts pēc tā munīcijas:

* Replikas — militārās bises, snaipera šautenes un dažas pistoles, kas izmanto saspiestu gaisu ar kura palīdzību tiek izšauta bumbiņa.
* Gāzes ieroču kopijas — parasti pistoles, retāk šautenes. Vilces degviela, ko sauc par "zaļo gāzi" un oglekļa dioksīdu.
* Elektrisko ieroču kopijas — (AEG — *Airsoft Electric Gun*, galvenokārt automātiskas šautenes) izmanto saspiestu gaisu, ko iegūst ar elektrodzinēja palīdzību.

Aizsardzība
-----------

Pamata aizsargaprīkojums ir brilles, ieteicamas ir arī maskas, kas aizsargā visu seju, tās var papildināt arī ar militāro jaku un ķiveri. Noderīgi ir arī ceļgalu un elkoņu aizsargi, kā arī militārā maskēšanās (tā piederas pie maskēšanās, aizsardzības un autentiskuma).

Populāri straikbola aprīkojuma ražotāji
---------------------------------------

* *HUDSON*
* *SUNPROJECT*
* *GAMMA*
* *G & P*
* *INOKATSU*

Atsauces
--------

1. ↑  "Par svešvārda atbilsmi latviešu valodā". *Latvijas Vēstnesis* (Nr. 52). 2016. gada 15. aprīlis. Atjaunināts: 2017. gada 24. februārī.

Ārējās saites
-------------

* Latvijas airsofta asociācijas mājaslapa

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* GND: 7578025-2
* NKC: ph503028

 |

 |
**Apturi *Covid*** ir brīvprātīga *Covid-19* izplatības kontaktu fiksēšanas lietotne Latvijā, ko radīja vietējie informācijas un komunikācijas tehnoloģiju nozares un zinātnes pārstāvji, lai ierobežotu *Covid-19* izplatību Latvijā. Pieejama *App Store* un *Google Play* no 2020. gada 29. maija. Lietotne ar *Bluetooth* palīdzību apmainās ar signāliem, ko uzglabā uzstādītāja tālrunī šifrētā veidā. Ja viena tālruņa lietotājs saslimis, otrs tiks brīdināts, ka kādā brīdī savās ikdienas gaitās ir saskāries ar *Covid-19* slimnieku. Inficētā persona un vieta, kur noticis kontakts, lietotājam netiek atklāta. Tiek pieņemts, ka lietotne nevāc GPS datus un neizseko lietotājus.

Lietotni pirmajā nedēļā lejupielādēja 40 000 lietotāju. 23. oktobrī to bija lejupielādējuši 175 000 lietotāji un anonīmi savas kontaktpersonas bija informējuši 110 saslimušie. Novembra beigās to bija lejupielādējuši gandrīz 250 000 reižu, SPKC bija ģenerējis vairāk nekā 720 kodu, ar to palīdzību atrastas vismaz 1300 kontaktpersonas, kuras lietotnē ievadījušas savu telefona numuru.

Lietotnes spēj sadarboties ar 15 citu Eiropas Savienības valstu kontaktu fiksēšanas lietotām (2021. gada aprīlis).

Atsauces
--------

1. ↑  "Apturi Covid" jau pirmajā dienā kļūst par Latvijā populārāko lietotni
2. ↑  «Lietotni «Apturi Covid» pirmajā nedēļā lejupielādējuši 40 tūkstoši lietotāju». *www.lsm.lv* (latviešu). Skatīts: 2020-10-23.
3. ↑  ««Apturi Covid» lietotne kontaktpersonu brīdināšanai aktivizēta 110 reizes». *www.lsm.lv* (latviešu). Skatīts: 2020-10-23.
4. ↑  «Kāpēc paziņojumu saņemšana lietotnē «Apturi Covid» aizkavējas?». *www.lsm.lv* (latviešu). Skatīts: 2020-11-29.
5. ↑  «Kā kontaktu izsekošanas un brīdināšanas lietotnes var būt noderīgas pandēmijas laikā».

Ārējās saites
-------------

* Oficiālā tīmekļa vietne